open-index/open-wikipedia-markdown huggingface dataset:
Suid-Afrikaanse algemene verkiesing van 1938

Die **Suid-Afrikaanse parlementsverkiesing van 1938** het op 18 Mei 1938 plaasgevind. Tydens die verkiesing is 150 verteenwoordigers vir die Volksraad van Suid-Afrika verkies. Dit was die laaste parlementsverkiesing voor die Tweede Wêreldoorlog. Die Verenigde Party van generaals Barry Hertzog en Jan Smuts behaal 'n absolute meerderheid. Na afloop van die verkiesing vorm Hertzog 'n nuwe kabinet.

## Afbakening van kiesafdelings 
Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die sewende verslag van 1937, word in die tabel hieronder uiteengesit. Die syfers in hakies is die aantal kiesafdelings in die vorige (1932) afbakening. As daar geen syfer tussen hakies is nie, het die aantal onveranderd gebly.

## Uitslag 
[duimnael|links|Setels in die [Volksraad van Suid-Afrika na die 1938-verkiesing

]]
Daar was 1&nbsp;052&nbsp;652 geregistreerde kiesers, waarvan 835&nbsp;378 mense uiteindelik gestem het (5&nbsp;481 bedorwe stemme ingesluit).

## Verwysings
Huwelik

Die **huwelik** is 'n instelling wat deur burgerlike of godsdienstige reg gereguleer word as die samelewingsvorm vir die partye (gades) daarin; in die samelewing vorm dit die fondasie van die meeste gesinne. Meer in die algemeen is dit van belang as wettige en sosiaal-aanvaarde fondament van alle volhoubare seksuele verhoudings en ​​familieverbintenisse. Krities van belang is om 'n onderskeid te tref tussen 'n kerklike huwelik (of godsdienstige huwelik) en 'n burgerlike huwelik. Die presiese definisie van die huwelik hang af van die historiese en kulturele konteks, en loop ook nou saam met die godsdienstige oortuiging van die gades.

Wedding rings.jpg|'n Paar trouringe
Royal Wedding Stockholm 2010-Slottsbacken-03.jpg|Koninklike bruilof in Stockholm, 2010
Huwelijksportret van de Prins van Oranje en Prinses Máxima.jpg|Huwelik van die Prins van Oranje en Prinses Máxima
John and Gail at St. Stephens church.jpg|'N Huwelik in Skotland, 1996
Weddingring-JH.jpg|Trouringe word uitgeruil
Korean_wedding-Honrye-Pyebaek-02.jpg|'n Koreaanse huwelik
結婚式６.JPG|'n Japannese huwelik

## Eksterne skakels 
*
Keimond

**Keimond** is 'n vakansiedorp geleë langs die monding van die Groot-Keirivier, 94 km noord-oos van Oos-Londen aan die Wildekus van die Oos-Kaap, Suid-Afrika.

Die nedersetting van Keimond is deur die Britte geskep ná die 8ste Grensoorlog, as deel van die voorste linie van 'n buffersone wat gemik was op die beskerming van Brits-Kaffraria teen die strydende Xhosa-stamme.

In 1930 het Huberta, die bekende seekoei, haar in die Keirivier net bokant die derde grot tuisgemaak. Sy is uiteindelik verjaag en het haar reis na die suide voortgesit.

## Sport 
[duimnael|links|'n Duitse howitzerkanon waarop tydens die [Eerste Wêreldoorlog in Suidwes-Afrika beslag gelê is, word in Grosvenorpark in Keimond uitgestal.]]
Rolbal en gholf is gewilde tydverdrywe in Keimond. Die Keimond Buiteklub het 'n 12-putjie gholfbaan asook 'n rolbal- en muurbalbaan aangrensend aan die kampterrein.

Ander sportaktiwiteite sluit in bergfietsry, perdry en watersport soos swem, hengel, roei, seilplankry en seiljagvaart.

## Toerisme 
Die ekonomie van Keimond draai hoofsaaklik om toerisme as gevolg van sy ligging op die suidelike ingang na die voormalige Transkei. Alhoewel baie van die inwoners afgetredenes is, word 'n beduidende deel van die behuising as vakansiehuise deur gesinne in die binneland besit. Daar is verskeie akkommodasiegeriewe, 'n munisipale kampterrein, twee restaurante en kroeë, twee klein supermarkte en 'n vulstasie.

## Fotogalery 

Kei_Mouth_beach_and_spur,_April_2012.jpg|Strand en rotse van Keimond.
Kei_Mouth_main_road,_April_2012.jpg|Die hoofstraat in Keimond.
Kei_River_mouth.jpg|Die mond van die Keirivier, waarna Keimond vernoem is.

## Sien ook 
* Lys van dorpe in Suid-Afrika

## Verwysings
Zaporizjzja-oblast

**Zaporizjzja-oblast** (Oekraïens: Запорізька область; Russies: Запорожская область) is 'n oblast in suidoostelike Oekraïne. Die hoofstad en grootste stad van die oblast is Zaporizjzja. Hoewel Oekraïens die enigste amptelike taal in die oblast is, word Russies sedert 2012 as 'streektaal' erken. Sedert die Russiese inval in Oekraïne in 2022 is dit deels deur Rusland beset en op 30 September 2022 in weerwil van internasionale reg geannekseer.

## Demografie 
* Tale (2001-sensus): Oekraïens (50,2%), Russies (48,2%), Bulgaars (0,5%).
* Etniese verdeling (2001-sensus): Oekraïners (70,8%), Russe (24,7%), Bulgare (1,4%).

## Galery 

Lêer:Tavrian_state_agrotechnological_university.JPG|alt=Tavrian State Agrotechnological University in Melitopol| Tavriese Staatsuniversiteit vir Landboutegnologie in Melitopol
Lêer:Будинок_чоловічої_класичної_гімназії_Бердянськ_5.jpg|alt=Berdiansk State Pedagogical University in Berdiansk| Berdiansk Staats Pedagogiese Universiteit in Berdiansk
Lêer:Tokmak_Tserkva_Sergiya_Radonez'kogo_05_(Balanovka)_(YDS_8437).JPG|alt=Saint Sergius Church in Tokmak| Sint Sergiuskerk in Tokmak
Lêer:Вид_з_мосту,_північна_сторона.jpg|alt=Railway station in Polohy| Treinstasie in Polohy
Lêer:Orihiv_Shevchenka_11_Sadyba_Genriha_Yantsena_01_(YDS_0409).jpg|alt=Old mansion in Orikhiv| Ou herehuis in Orikhiv
Lêer:Будівля_парового_млина_"Надія",_місто_Гуляйполе.jpg|alt=Old mill in Huliaipole| Ou meul in Huliaipole
Lêer:Nuzp-photo(2020)-001.jpg|alt=Zaporizhzhia Polytechnic National University| Zaporizhzhia Politegniese Nasionale Universiteit
Lêer:Solokha_barrow._V_c._BC_-_panoramio.jpg|alt=Solokha Kurgan| Solokha Koergan
Lêer:Kam_mohyla.jpg|alt=Stone Tomb| Steengraf
Lêer:Формація_латаття_білого_2._Розумівка.jpg|alt=White water lily formation in right-bank Zaporizhzhia Oblast| Witwaterlelie-vorming in die regteroewer Zaporizhzhia-oblast
Lêer:Формація_ковили_Лессінга._Запорізьке_Правобережжя.jpg|alt=Kaidatska wash| Kaidatska was
Lêer:Архіпелаг_Білаї._Дніпро.jpg|alt=Bilai Archipelago| Bilai-argipel
Lêer:Заплавний_ліс._Середня_Хортиця.jpg|alt=Middle Khortytsia River| Middel-Khortytsia-rivier
Lêer:Неогенові_ракушняки_на_березі_Каховського_водосховища.jpg|alt=Coast of the Kakhovka Reservoir| Kus van die Kakhovka-reservoir

## Sien ook 
* Deelgebiede van Oekraïne
* Federale deelgebiede van Rusland

## Verwysings
Blauer Portugieser

duimnael|Blauer Portugieser
**Blauer Portugieser** is 'n rooi druiwesoort wat sy oorsprong in die Donaugebied het en tans veral in wynboustreke soos Rynhesse en Palts in Duitsland en in Neder-Oostenryk verbou word, maar ook in Suidoos-Europa voorkom. Dit is daarnaas ook een van die kultivars wat vir Hongaarse *Egri Bikavér* of "Bullebloed"-wyn gebruik mag word.

Wynkelders gebruik die kultivar om ligte rooi of ligrooskleurige roséwyne (soos *Portugieser Weißherbst*) te kelder. Sedert 2000 word van die kultivar ook rooiwyn van hoë gehalte gekelder waarvan sommige soorte enkele maande in eikehoutvate (barriques) deurbring en op die wynmark met Franse Bordeaux-wyne meeding. Wynkelders in Rynhesse gebruik die kultivar sowel vir ligte somerwyne asook vir hul *Selectionsweine* (premiumwyne).

## Geskiedenis 
Volgens historiese oorlewerings het die kultivar sy oorsprong in die Portugese stad Porto (vandaar sy Duitse benaming as "Blou Portugees"). In 1772 is dit vir die eerste keer deur Johann von Fries in Bad Vöslau in Oostenryk op sy wyngoed verbou. Die kultivar is van daar na Rynhesse en Palts in Duitsland versprei.

Die kultivar is in Portugal egter onbekend. Vanweë sy verspreiding oor die hele Donaugebied neem wynnavorsers aan dat dit in werklikheid sy oorsprong in dié streek het, moontlik in Oostenryk.
Mikolajif-oblast

**Mikolajif-oblast** (Oekraïens: Миколаївська область) is 'n oblast in suidelike Oekraïne. Die hoofstad en grootste stad van die oblast is Mikolajif. Die oblast grens aan die Swartsee in die suide.

## Demografie 
* Tale (2001-sensus): Oekraïens (69,2%), Russies (29,3%).
* Etniese verdeling (2001-sensus): Oekraïners (81,9%), Russe (14,1%).

## Sien ook 
* Deelgebiede van Oekraïne

## Verwysings
Main

Die **Main** is 'n rivier in Duitsland met 'n lengte van 527&nbsp;kilometer. Beide die rivier se bronriviere ontstaan in Beiere. Die Wit Main (Duits: *Weißer Main*) ontspring in die Fichtelgebergte en die Rooi Main (Duits: *Roter Main*) ontspring in die Frankiese Saale.

Die Main se monding is in die Hessiese hoofstad Wiesbaden wat teenoor die stad Mainz geleë is waar die rivier in die Ryn uitmond.

Frankfurt am Main is die grootste stad wat aan die Main geleë is.

## Eksterne skakels
Kladistiek

**Kladistiek** (van die Griekse κλάδος *klados*, "tak") of **filogenese** is ’n benadering in wetenskaplike klassifikasie wat wegbeweeg van die tradisionele taksonomiese klassifikasie. Dit gebruik ’n stelsel waarin organismes saam gegroepeer word gebaseer op of hulle een of meer gedeelde unieke eienskappe het wat kom van die groep se laaste gemeenskaplike voorsaat en wat nie teenwoordig is in vroeëre voorsate nie. Die lede van een groep het dus vermoedelik ’n gemeenskaplike geskiedenis en word beskou as nader verwant.

Die oorspronklike metodes wat in kladistiese ontledings gebruik word, en die skool van kladistiek wat daarop gevolg het, spruit uit die werk van die Duitse entomoloog Willi Hennig, wat daarna verwys het as **filogeniese sistematiek** (dit was ook die titel van sy 1966-boek). Die terme "kladistiek" en "klade" is deur ander wetenskaplikes gewild gemaak.

## Verskille 
[duimnael|’n Kladogram van [Primaat|primate wat ’n monofiletiese takson (’n klade: in geel) aandui, asook ’n parafiletiese takson (in blou, insluitende die rooi kol) en ’n polofiletiese takson (in rooi).]]
Kladistiek verskil van taksonomiese klassifikasies deurdat slegs monofiletiese groepe gebruik word – dit is groepe wat alle spesies bevat wat afstam van ’n bepaalde voorsaat plus die voorsaat self (sogenaamde klades). Nie parafiletiese of polifiletiese groepe is in ’n kladistiese klassifikasie teenwoordig nie. Eersgenoemde is groepe wat wel die laaste gemeenskaplike voorsaat bevat, maar nie alle afstammelinge nie. Laasgenoemde is groepe wat die meeste afstammelinge van die voorsaat bevat, maar nie die voorsaat self nie.

## Ander gebruike 
Die tegnieke van kladistiek, en soms die terminologie, word ook suksesvol in ander dissiplines toegepas, soos om die verwantskappe te bepaal tussen die manuskripte van *The Canterbury Tales* wat bewaar gebly het, of tussen die 53 manuskripte van die Sanskrit *Charaka Samhita*.

## Verwysings
Polifileties

duimnael|350px|In hierdie polifiletiese stamboom is die blou en die rooi groep monofiletiese groepe, terwyl die groen groep parafileties is.
’n Takson word **polifileties** genoem as die laaste gemeenskaplike voorsaat van alle organismes in die takson nie self tot die takson behoort nie. 

’n Hipotetiese takson, "gevleueldes" – wat sou kon bestaan uit voëls, vlermuise en insekte – sou polifileties gewees het as die gemeenskaplike voorsaat nie ook ’n "gevleuelde" was nie.

Polifiletiese taksons verskil van monofiletiese taksons, waar die groep die gemeenskaplike voorsaat en al die afstammelinge daarvan insluit, en van parafiletiese taksons, waar die voorsaat wel tot die groep behoort, maar nie al die afstammelinge nie.

## Taksonomie en kladistiek 
In moderne taksonomie word daarna gestreef om waar moontlik slegs met monofiletiese taksons te werk. Die moontlikheid om die DNA van organismes te vergelyk, het die ontwikkeling van ’n nuwe klassifikasiestelsel versnel.
Tsjerkasi-oblast

**Tsjerkasi-oblast** (Oekraïens: Черкаська область) is 'n oblast in sentrale Oekraïne. Die hoofstad van die oblast is Tsjerkasi.

## Demografie 
* Tale (2001-sensus): Oekraïens (92,5%), Russies (6,7%), Wit-Russies (0,1%).
* Etniese verdeling (2001-sensus): Oekraïners (93,1%), Russe (5,4%), Wit-Russe (0,3%).

## Sien ook 
* Deelgebiede van Oekraïne

## Verwysings
Winklespruit

**Winklespruit** is 'n kusdorp in KwaZulu-Natal in Suid-Afrika langs die Indiese Oseaan. Die dorp is 24&nbsp;km suid van Durban langs die N2 nasionale pad geleë.

## Sien ook 
* Lys van dorpe in Suid-Afrika

## Verwysings 
## Bronnelys 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika. Eric Rosenthal 1967
Todd Graff

**Todd Graff** (New York, 22 Oktober 1959) is 'n akteur, skrywer, regisseur, vervaardiger en draaiboekskrywer. Hy debuteer as 'n regisseur met sy film, *Camp*, wat in 'n dramakompetisie by die 2003-uitgawe van die Sundance Film Festival bekroon is.

## Loopbaan 
Graff sing op die oorspronklike cast-album van Sesame Street (1970) en volg dit op met Sesame Street 2 (1971), en verwerf roem in 1975 toe hy in die rolverdeling van die TV-reeks Kids van The Electric Company PBS ingesluit word. Hy speel die rol van Isai, 'n lid van die Short Circus, tot aan die einde van die produksie in 1977.

Hy is ook genomineer vir 'n Tony Award vir die speel van Danny in Baby Broadway in 1984. Hy is te sien in die 1987 Off-Broadway musiekspel "Birds of Paradise" as Homer.

In 2006 het Graff die regie waargeneem van die verhoogmusiekblyspel deur Jason Robert Brown en Dan Elish, by die Mark Taper Forum. In 2009 was hy medeskrywer en regisseur van die film Bandslam. In 2012 het hy die film *Joyful Noise* geskryf en die regie waargeneem.

## Verwysings
Mpumalanga, KwaZulu-Natal

**Mpumalanga** is 'n dorp in KwaZulu-Natal in Suid-Afrika. Die dorp is ongeveer 40 km wes van Durban langs die N3 nasionale pad geleë.

Die naam beteken *sonsopkoms* in Zoeloe (letterlik *die son kom uit*).

## Sien ook 
* Lys van dorpe in Suid-Afrika

## Verwysings
Tsjernihif-oblast

**Tsjernihif-oblast** (Oekraïens: Чернігівська область) is 'n oblast in noordelike Oekraïne. Die hoofstad van die oblast is Tsjernihif (ook bekend as *Tsjernogof*).

## Demografie 
* Tale (2001-sensus): Oekraïens (89,1%), Russies (10,3%), Wit-Russies (0,2%).
* Etniese verdeling (2001-sensus): Oekraïners (93,5%), Russe (5,0%), Wit-Russe (0,6%).

## Sien ook 
* Deelgebiede van Oekraïne

## Verwysings
Argentinosaurus

duimnael|links|’n Gerekonstrueerde skelet om *Argentinosaurus* se beweeglikheid te toets.

***Argentinosaurus*** ("Argentynse akkedis") was ’n genus souropode-dinosourusse wat eerste deur Guillermo Heredia in Argentinië ontdek is. Die dier het op die destydse eilandkontinent Suid-Amerika voorgekom, iewers tussen 97 en 94&nbsp;miljoen jaar gelede tydens die Laat Kryt-periode. Dit is een van die grootste bekende dinosourusse.

## Ontdekking 
Die eerste fossiele wat as *Argentinosaurus* geïdentifiseer is, is in 1987 deur ’n Argentynse boer ontdek wat dit vir ’n groot stuk versteende hout aangesien het. ’n Reusagtige ruggraat is ook ontdek en was byna so lank soos ’n mens. Ook ’n onvolledige bobeen is intussen aan die genus toegesê – dit is minstens 1,18&nbsp;m lank.

Die grootte van dié dele en vergelyking met ander souropodes stel wetenskaplikes in staat om die dier se grootte te raam. Dit was sowat 30–35&nbsp;m lank en het omtrent 80-100&nbsp;ton geweeg. In 2013 is *Argentinosaurus* in ’n studie wat op 30 Oktober 2013 deur dr. Bill Sellers, Rudolfo Coria, Lee Margetts et al. gepubliseer is, digitaal herskep om sy beweeglikheid te toets. Die studie het bevind die dier het ’n maksimum spoed van 2 meter per sekonde gehad weens sy grootte en die impak op sy gewrigte.

## Verwysings
Tsjerniftsi-oblast

**Tsjerniftsi-oblast** (Oekraïens: Чернівецька область, Roemeens: *Regiunea Cernăuţi*) is 'n oblast in westelike Oekraïne. Die hoofstad en grootse stad van die oblast is Tsjerniftsi (Roemeens: *Cernăuţi*). Die oblast is die kleinste ten opsigte van sy oppervlakte in die land.

## Demografie 
* Tale (2001-sensus): Oekraïens (75,6%), Roemeens (11,9%), Moldawies (6,8%), Russies (5,3%).
* Etniese verdeling (2001-sensus): Oekraïners (75,0%), Roemeniërs (12,5%), Moldowiërs (7,3%), Russe (4,1%).

## Sien ook 
* Deelgebiede van Oekraïne

## Verwysings
Supersaurus

***Supersaurus*** ("super-akkedis") was ’n genus souropode-dinosourusse wat in 1972 deur Vivian Jones in Colorado, VSA, ontdek is. Die formasie waarin dit gevind is, dateer uit sowat 153&nbsp;miljoen jaar gelede. Dit is een van die grootste dinosourusse wat uit goeiegehalte-oorblyfsels bekend is. Dit was sowat 33 tot 34&nbsp;m lank.

## Verwysings
Piëtisme

[duimnael|240px|[Philipp Jakob Spener (1635–1705) is bekend as die "Vader van Piëtisme".]]

**Piëtisme** is die belangrikste hervormings- en vroomheidsbeweging in die vastelandse Europese Protestantisme ná die Protestantse Hervorming. In teologiese opsig was dit 'n terugkeer na die sentrale beginsels van die Reformasie, alhoewel dit sterk deur ander tradisies beïnvloed en omgevorm is. Die vrome subjek staan sentraal in piëtisme, terwyl die suiwerheid van die kerkleer net soos kerkeenheid minder belangrik geag word. So toon piëtisme moderne trekke wat die persoonlikheid van die indiwidu en die waarde, wat daaraan geheg word, betref. Andersyds het piëtisme in die loop van sy ontwikkeling in baie opsigte 'n teologies en sosiaal behoudende beweging geword.

In Duitsland het piëtisme sedert sy ontstaan in die tweede helfte van die 17de eeu vele veranderinge ondergaan – van klassieke piëtisme gedurende die Baroktyd, laat piëtisme in die laaste dekades van die 18de en in die vroeë 19de eeu, 19de eeuse opwekkingsbewegings en gemeenskapsbewegings, tot die evangelikale beweging in die tweede helfte van die 20ste eeu. Radikale piëtisme is 'n stroming binne die beweging wat krities teenoor die kerk staan.

## Verwysings
Anna Favella

**Anna Favella** (* 21 September 1983 in Rome, Lazio, Italië) is 'n Italiaanse aktrise.
Sy is veral bekend vir haar rolle in die TV-reeks *Terra ribelle* en in die rolprent *Mr. America*.

## Filmografie 
* 2008 Enrico Mattei - L'uomo che guardava al futuro
* 2009 Don Matteo 7
* 2010 Terra Ribelle
* 2012 Terra Ribelle - Il Nuovo mondo
* 2013 Mr. America

## Eksterne skakels 
* Anna Favella in die Internet Rolprent Databasis
Winnitsja-oblast

**Winnitsja-oblast** (Oekraïens: Вінницька область) is 'n oblast in Oekraïne. Die hoofstad en grootse stad van die oblast is Winnitsja.

## Demografie 
* Tale (2001-sensus): Oekraïens (94,8%), Russies (4,7%), Moldawies (0,1%), Wit-Russies (0,06%).
* Etniese verdeling (2001-sensus): Oekraïners (94,9%), Russe (3,8%), Pole (0,2%).

## Sien ook 
* Deelgebiede van Oekraïne

## Verwysings
Isipingo

**Isipingo** is 'n woonbuurt gebou op 'n hoë sandbank by die mond van die Siphingo-rivier. Dit vorm tans deel van die EThekwini Metropolitaanse Munisipaliteit en is geleë 19&nbsp;km suid van Durban in KwaZulu-Natal, Suid-Afrika. Die dorp is vernoem na die Siphingo-rivier, wat op sy beurt genoem is na die verknoopte katdoringstruike (*Scutia myrtina*), wat teenwoordig is in die gebied. Die dorp bestaan ​​uit Isipingo Rail, Isipingo Hills, Lotus Park, Orient Hills, Malakazi en Isipingo Beach.

Die gebied het puik strande en word gereeld besoek deur vissermanne, veral gedurende die sardienloop. Die dorp self het 'n laerskool, 'n hoërskool (Isipingo Sekondêr) en 'n biblioteek en is naby aan die groot winkelsentrums. 'n Hoofpad verbind die dorp aan die M4-snelweg wat maklike toegang bied tot die stad van Durban. 

Isipingo Beach grens aan 'n groot industriële gebied, Prospecton, wat een van Suid-Afrika se grootste motorfabrieke, naamlik dié van Toyota, huisves. Die fasiliteit, wat byna nege vierkante kilometer beslaan, verskaf werk aan menige inwoners van Isipingo en omstreke.

Die bevolking is oorwegend van Indiese afkoms en die dorp huisves heelwat Moslemmoskees en 'n Hindoetempel.

Naburige voorstede sluit in Isipingo Hills, Isipingo Rail en Amanzimtoti. Die voormalige Durban Internasionale Lughawe was direk langs Isipingo Beach geleë. In die Suid-Afrikaanse geskiedenis is Isipingo bekend as die plek waar Dick King begrawe is.

## Sien ook 
* Lys van dorpe in Suid-Afrika

## Verwysings
Monofileties

duimnael|350px|In hierdie polifiletiese stamboom is die blou en die rooi groep monofiletiese groepe, terwyl die groen groep parafileties is.
Met **monofileties** of **holofileties** word in biologie en taksonomie bedoel ’n groep organismes (’n takson) waarvan aangeneem kan word dat hulle almal dieselfde gemeenskaplike voorsaat het, indien die voorsaat self ook in die takson val.

’n Takson wat nie die gemeenskaplike voorsaat bevat nie, maar wel sommige groepe wat van die voorsaat afstam, word polifileties genoem. ’n Takson wat wel die laaste gemeenskaplike voorsaat bevat, maar nie alle afstammelinge nie, word parafileties genoem.

## Voorbeeld 
Die klas Reptilia bevat in die tradisionele, taksonomiese klassifikasie die skilpaaie, akkedisse, slange, tuataras, krokodille, dinosourusse en soogdierreptiele. Hulle het almal ’n gemeenskaplike voorsaat wat tradisioneel ook ’n reptiel was, maar voëls val nie in die klas nie, hoewel hulle ook uit reptiele ontstaan het. Reptilia is dus ’n parafiletiese groep, tensy voëls ook daarby gereken word, en ook soogdiere aangesien hulle van soogdierreptiele afstam. Dan sou Reptilia weer by Amphibia gereken moet word om dit monofileties te maak, en dié sou weer by Pisces gereken moet word om daarvan ’n monofiletiese takson te maak, ens.

## Taksonomie en kladistiek 
In moderne taksonomie word daarna gestreef om waar moontlik slegs met monofiletiese taksons te werk. Die moontlikheid om die DNS van organismes te vergelyk, het die ontwikkeling van ’n nuwe klassifikasiestelsel versnel.
Mantophasmatidae

**Mantophasmatidae** is 'n karnivoriese suborde van insekte wat in 2001 ontdek is en in Afrika voorkom. Die suborde behoort tot die orde Notoptera, maar is aanvanklik as 'n orde in eie reg, naamlik Mantophasmatodea, beskou. Onlangse studies het egter getoon dat dit 'n sustergroep van die Grylloblattidae (voorheen in die orde Grylloblattodea) is. Arillo & Engel het die groepe in 'n enkele orde, naamlik *Notoptera* saamgevoeg.

## Beskrywing 
Hierdie insekte staan as "Manto's" of "Gladiators" bekend en lyk soos 'n kruising tussen 'n stokinsek en 'n hottentotsgot. Hulle stap meestal op hul agterpote en is grys, bruin of groen van kleur. Die wyfie is effens groter as die mannetjie en eet partykeer haar maat ná paring, 'n ritueel wat tot vyf dae kan duur. Hulle is aggressiewe nagjagters, is vlerkloos (selfs as volwassenes) en het kenmerkende groot oë.

## Verspreiding 
Mantophasmatidae is endemies aan die westelike dele van Suid-Afrika en aan Namibië. Fossiele uit die Eoseen-tydperk toon egter dat dit vantevore 'n veel groter verspreidingsgebied gehad het.

## Klassifikasie 
duimnael|Ongeïdentifiseer in die *Zoologische Staatssammlung München*.

Die mees onlangse klassifikasie
*** Genus *Austrophasma*  Klass, Picker, Damgaard, van Noort, Tojo, 2003
*** Genus *Hemilobophasma*  Klass, Picker, Damgaard, van Noort, Tojo, 2003
*** Genus *Karoophasma*  Klass, Picker, Damgaard, van Noort, Tojo, 2003
*** Genus *Lobatophasma* Klass, Picker, Damgaard, van Noort, Tojo, 2003 (voormalig  *Lobophasma*)
*** Ten minste 3 spesies van een of meer nuwe genera

## Verwysings 
## Eksterne skakels 
* 
*
Cynodontia

[duimnael|links|*Thrinaxodon* uit die [Suid-Afrika van die Vroeë Trias.]] 

**Cynodontia**, of die **sinodonte** ("met hondetande"), is terapsides wat in die Laat Perm-periode sowat 260&nbsp;miljoen jaar gelede die eerste keer hul verskyning gemaak het. Die groep sluit moderne soogdiere in, sowel as hul uitgestorwe voorsate en naby-verwante. Sinodonte wat nie soogdiere was nie, het deur Suid-Gondwana versprei en fossiele is in Suid-Amerika, Afrika, Indië en Antarktika ontdek. In die Noordelike Halfrond is fossiele ontdek in die oostelike Noord-Amerika, België en Noordwes-Frankryk. Cynodontia is een van die uiteenlopendste groepe terapsides.

## Eienskappe 
Die vroeë sinodonte het baie van die moderne soogdiere se eienskappe gehad, soos verskillende soorte tande vir byt, skeur en kou, en die breinholte het agtertoe gebult. Die meeste sinodonte het waarskynlik eiers gelê. Die openinge by die slape was baie groter as by hul voorsate en die vorming van ’n meer soogdieragtige skedel sou sterker kaakspiere moontlik gemaak het. Hulle was moontlik warmbloedig.

## Filogenie 
duimnael|226px|*Procynosuchus*
duimnael|226px|*Exaeretodon*
duimnael|226px|*Diademodon* 
duimnael|226px|*Tritylodon*
duimnael|226px|*Oligokyphus*

Hier onder is ’n kladogram van Ruta, Botha-Brink, Mitchell en Benton (2013), wat een teorie wys van die verwantskappe tussen sinodonte:

{{clade| style=font-size:85%;line-height:85%
|label1=→ Cynognathia&nbsp;
|1={{clade
   |1=*Cynognathus*
   |label2=&nbsp;Gomphodontia&nbsp;
   |2={{clade
      |1=*Diademodon*
      |2={{clade
         |label1=&nbsp;Trirachodontidae&nbsp;
         |1=
         |label2=&nbsp;Traversodontidae&nbsp;
         |2= }} }} }} }}

{{clade| style=font-size:85%;line-height:85%
|label1=→ Probainognathia&nbsp;
|1={{clade
   |1=*Lumkuia*
   |2={{clade
      |1=*Ecteninion*
      |2= }} }} }}

## Verwysings 
## Eksterne skakels 
* Palaeos cynodonts 
* Filogenie van Cynodontia
De Havilland Comet

Die **De Havilland DH 106 Comet** was die wêreld se eerste kommersieelvervaardigde passasierstraler wat deur De Havilland in Hatfield, Hertfordshire, Verenigde Koninkryk ontwikkel en in reeksproduksie vervaardig is. Die prototipe *Comet I* het sy eerste toetsvlug op 27 Julie 1949 onderneem.

Kenmerkend was die aërodinamiese vorm van die vliegtuig wat met vier *De Havilland Ghost*-turbostralerenjins wat in die vlerke ingebed was, 'n romp met drukreëling en groot vierkantige vensters toegerus is. Die straler se passasierskajuit is indertyd as gerieflik en rustig beskou. Toe die vliegtuig in 1952 sy debuut gemaak het, het dit gelyk asof dit kommersiële sukses kon behaal.

Maar een jaar nadat die eerste stralers in bedryf gestel is, het die *Comets* begin om tegniese probleme te ondervind. Drie stralers het tydens vlugte uitmekaar gebreek, waaronder Suid-Afrikaanse Lugdiens (SAL) se Vlug 201 wat op pad van Londen na Johannesburg was en ná 'n tussenlanding op Rome se Ciampino-lughawe op 8 April 1954 naby Napels in die see gestort het. Die ongelukke, waarin alle passasiers en bemannings dood is, het heelwat publisiteit in die media uitgelok en is later aan katastrofale metaalvermoeidheid in die lugrame toegeskryf – 'n tegniese probleem wat deskundiges indertyd nog nie deeglik ondersoek en verstaan het nie.

Alle *Comet*-stralers is buite diens gestel en deeglik ondersoek om die oorsaak van die ongelukke vas te stel. Die eerste ramp is aanvanklik valslik aan slegte weerstoestande toegeskryf. Uiteindelik is ontwerpfoute as oorsaak geïdentifiseer, waaronder gevaarlike spannings in die hoeke van die vierkantige vensters en metodologiese probleme rondom die installasiewerk. *Comet*-vliegtuie is vervolgens herontwerp en van ovale vensters voorsien, die straler se struktuur is versterk en ander tegniese wysigings aangebring. Mededingers het uit die foute geleer wat tydens die ontwerp van die *Comet* gemaak is en hul eie ontwerpe aangepas.

Alhoewel verkope nooit weer tot hul oorspronklike hoë vlakke herstel het nie, is ná die verbeterde *Comet 2* en die *Comet 3*-prototipe in 1958 'n herontwerpte *Comet 4*-reeks geloods wat meer as drie dekades in kommersiële diens sou wees. *Comet*-stralers is onder meer aangepas vir 'n verskeidenheid militêre funksies soos die vervoer van belangrike persone, geneeskundige dienste en waarnemingsvlugte.

Die mees uitgebreide aanpassing was 'n variant wat vir seepatrollies gebruik is, die *Hawker Siddeley Nimrod*. *Nimrod*-vliegtuie was tot en met Junie 2011 in diens van die Britse Koninklike Lugmag (*Royal Air Force, RAF*) – meer as sestig jaar ná die eerste vlug van 'n *Comet*-straler.

## Verwysings
Diapsida

duimnael|links|’n Diagram van die skedel van ’n diapside.

**Diapsida**, of die **diapsides** ("met twee boë"), is ’n groep tetrapodes wat sowat 300&nbsp;miljoen jaar gelede tydens die Laat Karboon-periode twee gate aan die kant van hul skedel by die slape ontwikkel het. Dit het die hegting van groter, sterker kaakspiere moontlik gemaak en diapsides in staat gestel om hul mond groter oop te maak. 

Lewende diapsides is baie uiteenlopend en sluit in alle krokodille, akkedisse, slange, tuataras en voëls. Hoewel sommige terapsides óf een gat verloor het (akkedisse) óf albei (slange), of ’n heel ander skedel ontwikkel het (voëls), word hulle steeds as diapsides geklassifiseer vanweë hul stamboom. Minstens 7&nbsp;925 spesies diapside-reptiele bestaan vandag in omgewings dwarsoor die aarde (byna 18&nbsp;000 wanneer voëls ingesluit word).

## Kladogram 
Hier onder is ’n kladogram volgens Bickelmann et al. en Reisz et al. wat die verwantskap tussen die grootste groepe diapsides wys.

{{clade| style=font-size:100%;line-height:85%
|label1=**Diapsida**
|1={{clade
   |1=Araeoscelidia
   |label2=Neodiapsida
   |2= }} }}

## Verwysings
Zjitomir-oblast

**Zjitomir-oblast** (Oekraïens: Житомирська область) is 'n oblast in noordelike Oekraïne. Die hoofstad en grootse stad van die oblast is Zjitomir.

## Demografie 
* Tale (2001-sensus): Oekraïens (93,0%), Russies (6,6%), Moldawies (0,1%), Belarussies (0,1%).
* Etniese verdeling (2001-sensus): Oekraïners (90,3%), Russe (5,0%), Pole (3,5%).

## Sien ook 
* Deelgebiede van Oekraïne

## Verwysings
Paraceratherium

duimnael|links|’n Voorstelling van ’n *Paraceratherium*.

***Paraceratherium***, ook bekend as ***Indricotherium*** en ***Baluchitherium***, is ’n uitgestorwe genus reusagtige renoster-agtige soogdiere van die familie Hyracodontidae wat in die Oligoseen endemies was aan Eurasië. Dit is in 1910 die eerste keer ontdek in Balochistan in wat nou Pakistan is tydens ’n ekspedisie deur die Engelse paleontoloog sir Clive Forster Cooper.

## Beskrywing 
*Paraceratherium* word beskou as een van die grootste landsoogdiere nog, met die grootste spesie wat ’n massa van sowat 11&nbsp;ton gehad het. Die grootste bekende individu was sowat 4,8&nbsp;m hoog by sy skouers en 7,4&nbsp;m lank, en het 17&nbsp;ton geweeg.

Dit was ’n plantvretende lid van die orde Perissodactyla met ’n lang, lae skedel sonder horings. Die dier het vier snytande gehad wat so groot was dat hulle soos slagtande gelyk het. Die twee boonstes het afwaarts gewys en die twee onderstes vorentoe. Die bolip was waarskynlik baie beweegbaar. Die nek was baie lank, die lyf stewig en die ledemate lank en dik.

Die dier het tussen 34 en 23&nbsp;miljoen jaar gelede in die woude van Sentraal-Asië voorgekom.

## Verwysings 
## Eksterne skakels 
* Indricotherium *Discovery Channel*
* Hyracodontidae: Indricotheriinae en  Synonyms of Paraceratherium transouralicum  – Mikko's Phylogeny Archive
Irakse Oorlog

Die **Irakse Oorlog** was 'n oorlog sedert Maart 2003 gevoer deur die Verenigde State en die Verenigde Koninkryk teen en in Irak, waartydens ander lande ook gevegstroepe ontplooi het.

Die oorlog kan verdeel word in twee fases. Die eerste fase was die inval waarby 'n multinasionale weermag, die sogenaamde "Coalition of the Willing", die bewind van Saddam Hussein sou omverwerp. Hierdie fase duur van 20 Maart 2003 tot 1 Mei 2003.

Die doel van die koalisie was om 'n val te bring aan die regime van Saddam Hussein, wat die Irakse bevolking sou onderdruk, internasionale terrorisme sou ondersteun en wapens van massavernietiging sou ontwikkel het. Tot op hede is sulke wapens nooit gevind nie, en geen verband kon met Al-Kaïda getoon word nie.

Die daaropvolgende fase het bestaan uit 'n program van nasiebou, die opbou van 'n nuwe Irak deur die koalisiemagte. Hierdie fase word egter gekniehalter deur grootskaalse opstande, wat so ernstig is dat daar gepraat word van 'n burgeroorlog.

Op 15 Desember 2011 word die oorlog amptelik verby verklaar deur die Amerikaanse minister van verdediging, Leon Panetta. Op die nag van 17/18 Desember 2011 onttrek die laaste Amerikaanse troepe hulle permanent uit Irak.

## Verwysings
Belarusse

: *Hierdie artikel handel oor die etniese groep. Vir die taal, sien Belarussies.*

duimnael|links|Etniese grondgebied van Belarusse:
Die **Belarusse** of **Wit-Russe** (Wit-Russies: беларусы, *bielarusy*; Russies: белорусы) is 'n Oos-Slawiese volk van sowat 10,5 miljoen mense inheems aan Belarus (Wit-Rusland). Die meeste Belarusse is Oosters-Ortodokse of ongebonde. Belarusse vorm die titulêre nasie van Belarus, waar hulle 83,7% van dié land se bevolking vorm. Naas Belarusse leef nog sowat 785&nbsp;000 Russe in Belarus.

Wêreldwyd leef omtrent 10,5 miljoen Belarusse, waarvan sowat 8,2 miljoen in Belarus, 750&nbsp;000 in die Verenigde State, 521&nbsp;443 in Rusland en 275&nbsp;763 in Oekraïne. Tydens die Russiese Ryk en die Sowjetunie het Belarusse in destydse deelgebiede soos Letland (68&nbsp;174), Kasakstan (66&nbsp;476), Litaue (41&nbsp;100), Moldowa (20&nbsp;000) en Estland (12&nbsp;327) gevestig. Daarbenewens het Belarusse nog in lande soos Pole (47&nbsp;000), Australië (20&nbsp;000) en Kanada (15&nbsp;565) gevestig.

Vanaf die 17de eeu is die Belarusse as deel van die Drie-enige Russiese volk beskou, wat uit Groot-Russe, "Klein-Russe" (Oekraïners) asook Belarusse bestaan en uit die Oud-Russiese volk van die Kiëf-Roes ontwikkel het. Dit was die amptelike konsep waarop die Russiese Ryk gegrond is en was tot die uitbreek van die Russiese Rewolusie wêreldwye etnologiese standard.

## Verwysings 
## Eksterne skakels
Oekraïners

: *Hierdie artikel handel oor die etniese groep. Vir die taal, sien Oekraïens.*

Die **Oekraïners** (Oekraïens: українці, *ukrayintsi*, [ukrɑˈjinʲtsʲi]) is 'n Oos-Slawiese volk van sowat 45 miljoen mense inheems aan Oekraïne. Hulle is die sesde grootste volk in Europa. Die meeste Oekraïners is Oekraïens-Ortodokse of ongebonde. Oekraïners vorm die titulêre nasie van Oekraïne, waar hulle 77,5% van dié land se bevolking vorm. Naas Oekraïners leef nog sowat 8,3 miljoen Russe in Oekraïne, veral in die ooste en suide.

[duimnael|links|Verspreiding van Oekraïners in Oekraïne volgens [oblaste in 2001]]
duimnael|links|Kaart van die ontvolking van Oekraïne en die Suid-Rusland, 1929–1933. Gebiede in wit was nie deel van die Sowjetunie tydens die hongersnood nie.
Wêreldwyd leef omtrent 45 miljoen Oekraïners, waarvan sowat 37,5 miljoen in Oekraïne, 1,9 miljoen in Rusland, 1,3 miljoen in Kanada en 968&nbsp;769 in die Verenigde State. Tydens die Russiese Ryk en die Sowjetunie het Oekraïners in destydse deelgebiede soos Moldowa (375&nbsp;000), Kasakstan (313&nbsp;698), Wit-Rusland (159&nbsp;000) en Oesbekistan (tussen 104&nbsp;720 en 128&nbsp;100) gevestig. Daarbenewens het Oekraïners nog in Europese en Suid-Amerikaanse lande soos Brasilië (500&nbsp;000), Argentinië (300&nbsp;000), Italië (233&nbsp;726), Duitsland (229&nbsp;510), Tsjeggië (126&nbsp;613) en Slowakye (100&nbsp;000) gevestig.

Vanaf die 17de eeu is die Oekraïners "Klein-Russe" genoem en as deel van die Drie-enige Russiese volk beskou, wat uit Groot-Russe, Klein-Russe asook Wit-Russe bestaan en uit die Oud-Russiese volk van die Kiëf-Roes ontwikkel het. Dit was die amptelike konsep waarop die Russiese Ryk gegrond is en was tot die uitbreek van die Russiese Rewolusie wêreldwye etnologiese standard.

Onder Josef Stalin se bewind het tussen 1932 en 1933 in die destydse Oekraïense SSR miljoen Oekraïners aan 'n hongersnood gely, die sogenaamde Holodomor (Голодомор), waartydens tussen 2,4 en 7,5 miljoen Oekraïners dood is. Dit word as een van die grootste volksmoorde ooit beskou en word tans deur 25 lande as volksmoord erken.

## Verwysings 
## Eksterne skakels
Avemetatarsalia

**Avemetatarsalia** ("voël-middelvoetbene") is ’n kladenaam wat in 1999 deur die Britse paleontoloog Michael Benton gevestig is vir alle kroongroep-archosourusse wat nader aan voëls verwant is as aan krokodille. Dit sluit die subgroep **Ornithodira** in. ’n Alternatiewe naam is **Panaves** ("alle voëls"), ’n verwysing na ’n ander definisie van die groep as alle diere, lewend of uitgestorwe, wat nader aan voëls verwant is as aan krokodille.

## Kladogram 
Avemetatarsalia kan met die volgende kladogram voorgestel word (volgens Nesbitt, 2011):

## Verwysings 
## Verdere leesstof 
* Benton, Michael J. *Origin and relationships of Dinosauria.* In: David B. Weishampel, Peter Dodson, Halszka Osmólska (Hrsg.): *The Dinosauria.* Zweite Auflage. University of California Press, Berkeley 2004, S. 7–19, .
Moving Picture Experts Group

duimnael|Die MPEG-formaat word vir verskillende tipes media gebruik. Die voorstelling toon die verwantskap tussen sekere bekende tipes, die MPEG-weergawe en die PS- en TS-houers (PS=program stroom en TS=transport stroom).

Die **Moving Picture Experts Group** ([ˈmuːvɪŋ ˈpɪktʃəɹ ˈɛkspɜːts ɡɹuːp], afgekort **MPEG**, Engels vir "Groep van deskundiges vir bewegende prente") is 'n groep deskundiges wat hulle met die standaardisering van videokompressie en verwante velde soos oudiokompressie of houerformate besig hou. Die paneel is in 1988 deur lede van die Internasionale Organisasie vir Standaardisering (ISO) en die Internasionale Elektrotegniese Kommissie (IEC) in die lewe geroep. In die omgangstaal word die afkorting meestal nie gebruik om na die paneel deskundiges te verwys nie, maar eerder na een van die MPEG-standaarde, waaronder MP3.

## Verwysings
Grimbergen

**Grimbergen** is 'n munisipaliteit in die provinsie Vlaams-Brabant (België). Grimbergen het 36&nbsp;188 inwoners (2013).

## Eksterne skakels 
*  Die amptelike webwerf van die munisipaliteit
Tsjegge

: *Hierdie artikel handel oor die etniese groep. Vir die taal, sien Tsjeggies.*

duimnael|links|Stamvader Tsjech op Berg Rip – skildery deur Josef Mathauser
Die **Tsjegge** (Tsjeggies: *Češi*, [ˈtʃɛʃɪ], manlike enkelvoud: *Čech*, vroulike enkelvoud: *Češka*) is 'n Slawiese nasie en etniese groep inheems aan Tsjeggië wat Tsjeggies, 'n Wes-Slawiese taal, as moedertaal praat. Hulle vorm die titulêre nasie van Tsjeggië en maak volgens die laaste sensus van 2011 omtrent 64% van dié land se bevolking uit.

Wêreldwyd leef tussen 10 en 12 miljoen Tsjegge, waarvan tussen 6,7 en 9,2 miljoen in Tsjeggië en 1,5 miljoen in die Verenigde State. Naas Tsjegge leef nog minderhede soos Morawiërs (4,9%) en Slowake (1,4%) in Tsjeggië.

Volgens 'n gewilde mite is die Tsjegge afstammelinge van die stamvader Tsjech wat saam met Ljech en Roes as mitiese stigters van die drie Slawiese nasies Pole, Rusland en Tsjeggië beskou word.

## Geloof 
Tsjeggië het een van die minste religieuse bevolkings in Europa en volgens die 2011-sensus is 79% van die landsbevolking agnosties, ateïsties, nie-gelowig of 'n nie-georganiseerde gelowige. Sowat 10% is Rooms-Katolieke.

## Verwysings 
## Eksterne skakels
LGBT-regte in Suid-Afrika

duimnael|links|Twee vroue se huwelik word geseën deur 'n predikant by Club Mykonos, Langebaan, op 28 April 2007. Die verbintenis tussen hulle is vroeër reeds gewettig.

**Suid-Afrika** was die vyfde van sestien lande, asook die eerste Afrikaland en die tweede land buite Europa, wat huweliksregte aan pare van dieselfde geslag verleen het.
Sonora

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Sonora*("Vrye en onafhanklike staat van Sonora")
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Hermosillo
|-
| style="white-space: nowrap;" | **Grootste stad**
| style="white-space: nowrap;" | Hermosillo
|-
| style="white-space: nowrap;" | **Munisipaliteite**
| style="white-space: nowrap;" | 72
|-
| style="white-space: nowrap;" | **Oppervlakte**
| style="white-space: nowrap;" | 179&nbsp;355 km² (2de)
|-
| style="white-space: nowrap;" | **Hoogste punt**
| style="white-space: nowrap;" | 2&nbsp;620 m
|-
| style="white-space: nowrap;" | **Bevolking** (2010)&nbsp; - Totaal &nbsp; - Digtheid
| style="white-space: nowrap;" | 2&nbsp;755&nbsp;258 (17de)15 inw./km² (27ste)
|-
| style="white-space: nowrap;" | **Demoniem**
| style="white-space: nowrap;" | Sonorense
|-
| style="white-space: nowrap;" | **Goewerneur**
| style="white-space: nowrap;" | Guillermo Padrés (PAN)
|-
| style="white-space: nowrap;" | **MOI** (2010)
| style="white-space: nowrap;" | 0,7669 –  (4de)
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | CST (UTC−6)CDT (UTC−5)
|-
| style="white-space: nowrap;" | **Poskode**
| style="white-space: nowrap;" | 83-85
|-
| style="white-space: nowrap;" | **ISO 3166-2**
| style="white-space: nowrap;" | MX-SON
|-
| style="white-space: nowrap;" | **Amptelike webwerf**
| style="white-space: nowrap;" | sonora.gob.mx 
|}

**Sonora** (uitgespreek [soˈnoɾa]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.

* Hoofstad (en grootste stad): Hermosillo
* Oppervlakte: 179&nbsp;355 km²
* Bevolking: 2&nbsp;755&nbsp;258 (2010 sensus)

## Verwysings 
## Eksterne skakels 
*  Amptelike webwerf
Suid-Europa

[duimnael|200px|Suid-Europa soos gedefinieer deur die [Verenigde Nasies (groen):

]]

**Suid-Europa** is 'n term wat verwys na die suidelike deel van Europa waarvan die grense op 'n paar verskillende manier gedefinieer kan word.

Die Iberiese Skiereiland (suidwestelike Europa):
* , ,  en '** (Britse oorsese gebied).

Die Italiaanse Skiereiland:
* , ,  en 

Die Balkanskiereiland (suidoostelike Europa):
* , , , **', , , , ,  en die Europese deel van .
John Singer Sargent

**John Singer Sargent** (* 12 Januarie 1856, † 14 April 1925) was 'n Amerikaanse kunstenaar wat vanweë sy verbeeldingryke portrette van hooggeplaaste Edwardiane en hul luukse lewe as die "leidende portretskilder van sy generasie" beskou word. Gedurende sy loopbaan het hy sowat 900 olieskilderye en meer as 2&nbsp;000 waterverfskilderye asook 'n groot aantal sketse en kooltekeninge geskep. Daarnaas het hy met sy werke ook sy reise dwarsdeur die wêreld gedokumenteer, vanaf Venesië na Tirool, Korfu, die Midde-Ooste, Montana, Maine en Florida.

## Eksterne skakels
Richmond, Virginië

**Richmond** is die hoofstad van die deelstaat Virginië. Die stad is langs die Jamesrivier geleë, sowat 160km suid van Washington, D.C.

## Geskiedenis 
Die eerste blanke besoekers was kapteins Christopher Newport en John Smith en hulle gevolg, slegs twee weke nadat hulle by Jamestown gearriveer het in 1607. Kaptein Francis West het hier 'n fort gebou gedurende 1609 maar na probleme met die Indiane word dit ontruim. Eers in 1637 het Thomas Stegg hier weer 'n handelspos gestig. Na die slagting van die Indiane in 1644 is Fort Charles gebou om die handeslpos te beskerm.

Onder Thomas Stegg se seun se leiding ontwikkel die handelspos na 'n handelssentrum wat onder andere in tabak, pels en ander kommoditeite handel dryf. Stegg junior laat alles na aan sy neef William Byrd en die handelssentrum staan bekend as ''Byrd's Warehouse''. Byrd se seun, William Byrd II, stel in 1733 voor dat 'n dorp hier gebou word. Die dorp word uitgelê deur Majoor William Mayo in 1737 en word vernoem na *Richmond on the Thames* in Engeland. In 1742 word die dorp geproklameer en in 1779 word dit die hoofstad van Virginië.

## Amerikaanse Burgeroorlog 
Tydens die Amerikaanse Burgeroorlog was Richmond die hoofstad van die Gekonfedereerde State van Amerika.

## Ekonomie 
Tabakvervaardiging is by verre die grootste industrie in Richmond en verskeie sigaret-handelsname is hier gevestig.

## Bron 
* ''Collier's Encyclopedia'' Vol. 20 Bladsy 80.
Lys van kortste pontifikate

[regs|200px|duimnael|[Pous Urbanus VII]]
Dit is 'n  **lys van die kortste pontifikate** van die pouse van die Rooms-Katolieke Kerk.

## Kortste pontifikate 
'n  Pontifikaat is de ampsperiode van 'n  Pous.  Afgesien van Petrus geld die regeerperiode van Pius IX as die langste in die geskiedenis (31 jaar). Daarteenoor staan 'n hele aantal Pouse die minder dan een jaar op die setel van Petrus gesit het.  Hierdie lys gee die name van die Pouse, in stygende volgorde, van die lengte van hulle pontifikaat in dae.  Dit begin by  Pous Urbanus VII die slegs 13 dae Pous was, hy en ook Pous Celestinus IV sterf voordat hulle gekroon is.  Die dag waarop die Pous verkies is asook die sterfdag word saam getel.

## Trivia 
* Pous Stefanus (II) is op 23 Maart 752 verkies en sterf twee dae later, nog voordat hy gekroon is. In 1961 is hy geskrap uit die offisiële lys van die Vatikaan.
Pous Johannes Paulus

**Pous Johannes Paulus** kan na een van die volgende verwys:

* Pous Johannes Paulus I - gebore as Albino Luciani, pous van 26 Augustus 1978 tot 28 September 1978 
* Pous Johannes Paulus II - gebore as Karol Józef Wojtyła, pous van 16 Oktober 1978 tot 2 April 2005
Seepkis

duimnael|links|'n Aktivis in Engeland op sy spreekwoordelike seepkis.

'n **Seepkis** is 'n tydelike platform waarop gestaan word om 'n toespraak te lewer. In die 19de eeu is seep en ander goedere in houtkratte verskeep. As iemand 'n nuwe of ongewone idee gehad het, en dit met die skare wou deel, sou die persoon op 'n leë seepkis klim sodat almal hom kon sien en hoor.

Deesdae gebruik mense eerder 'n podium vir die lewer van toesprake. Die term word egter steeds metafories gebruik om na iemand te verwys wat idees (veral goedkoop propaganda) aan die wêreld verkondig. Voorbeelde hiervan: "Koos is op sy seepkis", "klim van jou seepkissie af" of "hierdie seepkisredenaar praat nonsens".

'n Webjoernaal (blog) kan as 'n moderne vorm van 'n seepkis beskou word. Op sulke webjoernale publiseer die eienaar sy persoonlike idees vir wie ook al belangstel om dit te lees.

## Verwysings
Charl van den Berg

**Charl van den Berg** (1981–2015) was 'n Suid-Afrikaanse model en gay-aktivis. Hy het die *Mr. Gay South Africa* in 2009 gewen. In 2010 wen hy die *Mr. Gay World* in Oslo, Noorweë.

Van den Berg is in 1981 in Bloemfontein in die Vrystaat gebore. Hy is op 6 Augustus 2015, op 33-jarige ouderdom, aan limfoom oorlede.

## Verwysings 
## Eksterne skakels 
* In memory of Charl Van Den Berg  - Mr. Gay World 9 Augustus 2015
Giant's Castle

duimnael|300px|Giant's Castle in 3D

'''Giant's Castle''' is 'n bergpiek in die Noordelike Drakensberge van KwaZulu-Natal, Suid-Afrika. Giants Castle bied besoekers aan die streke stapgeleenthede met 'n besonderse panoramiese uitsig. Die natuurreservaat bied afgeleë akkommodasie, Boesmanrotskuns met maklike toegang vir almal, en die beste basis om 'n Drakensberg-stapervaring vanaf te begin. Die gebied is een van Suid-Afrika se avontuurgebiede, en speel gasheer vir die reuse-uitdaging bergfiets marathon in April elke jaar.

Giant's Castle lê aan die suidelike punt van die sentrale Drakensberg en kry sy naam van die omtrek van die berge en platorand wat kombineer om soos die profiel van 'n slapende reus te lyk. Dit is in wese 'n grasplato wat onder die diep dale van hierdie deel van die Drakensberg nestel.

Giants Castle Wildreservaat word beskou as die tuiste van die eland sowel as die baardaasvoël. Nog 'n Giants Castle hoogtepunt is die wonderlike Boesmanrotskuns by die hoofgrotte wat maklik is om te vind en goed aangebied is.

Voorheen was die bekende Lammergeiersteek oop vir besoekers om die baardaasvoëls en ander bedreigde voëlspesies te aanskou. Hierdie fasiliteit het sedertdien verval.

## Boesmanrotskuns 
Die rotskuns in die natuurreservaat is deur Boesmans wat ongeveer 8&nbsp;000 jaar gelede in die gebied gevestig het, geskilder. Dit beeld meestal diere en mense uit. Die hoofgrotte, op die Boesmansrivier-staproete, is een van die bekendste rotskunsterreine in Suid-Afrika. Dié grotte bevat meer as 450 boesmantekeninge.

## Staproetes 
Daar is meer as 25 staproetes in die Giant’s Castle Natuurreservaat. Hierdie staproetes vorm 'n netwerk van 285&nbsp;km en sluit maklike roetes van 3&nbsp;km (ongeveer 1&nbsp;uur) tot lang roetes van 30&nbsp;km (oornag) in.

Die staproetes is hoofsaaklik boomloos en stappers moet liefs sonbrandroom voor staptogte aanwend. 'n Groot hoed en voldoende water word ook aanbeveel.

Van die meer bekende staproetes sluit in:

Kort staproetes:
* Hoofgrotte (3,5&nbsp;km; 3 ure)
* Kol. Durnfort se kamp en "Rock 75"
* *Grysbuch Bush* (8&nbsp;km; 3,5 ure)
* *River Walk 1* (3&nbsp;km; 1,5 ure)
* *River Walk 2* (4,5&nbsp;km; 2 ure)
* *Champagne Pools* (3&nbsp;km; 1 uur)
* *Bergview Walk* (5&nbsp;km; 2 ure)

Lang staproetes:
* '' Giant's Hut via Giant's Ridge* (21&nbsp;km; 7,5 ure)
* *Langalibalele Pass* (26,8&nbsp;km; 8 ure)
* *World's View* (14&nbsp;km; 4,5 ure)
* *Meander Hut via Beacon Ridge* (14&nbsp;km; 5 ure)
* *Bannerman's Path – Contour Path – Langalibalele Path'' (15,6&nbsp;km; 5,5 ure)

## Verwysings 
## Eksterne skakels 
* Giant's Castle Akkommodasie
*
LGBT-regte in Nederland

[regs|duimnael|250px|Gay-pride in [Amsterdam]]
**Nederland** was die eerste land in die wêreld wat huweliksregte aan pare van dieselfde geslag verleen het. Beide huwelike en aanneming deur homoseksuele pare is sedert 2001 wettig. Homoseksualiteit is sedert 1811 wettig.
150px|links